KOMMISSIONENS GENNEMFØRELSESAFGØRELSE (EU) 2016/1115

af 7. juli 2016

om fastlæggelse af et format for Det Europæiske Kemikalieagenturs indberetning af oplysninger om anvendelsen af de procedurer, der er fastsat i Europa-Parlamentets og Rådets forordning (EU) nr. 649/2012 om eksport og import af farlige kemikalier

(meddelt under nummer C(2016) 4141)

EUROPA-KOMMISSIONEN HAR —

under henvisning til traktaten om Den Europæiske Unions funktionsmåde,

under henvisning til Europa-Parlamentets og Rådets forordning (EU) nr. 649/2012 af 4. juli 2012 om eksport og import af farlige kemikalier (1), særlig artikel 22, stk. 1,

efter høring af det udvalg, der er nedsat ved artikel 133 i Europa-Parlamentets og Rådets forordning (EF) nr. 1907/2006 af 18. december 2006 om registrering, vurdering og godkendelse af samt begrænsninger for kemikalier (REACH), om oprettelse af et europæisk kemikalieagentur og om ændring af direktiv 1999/45/EF og ophævelse af Rådets forordning (EØF) nr. 793/93 og Kommissionens forordning (EF) nr. 1488/94 samt Rådets direktiv 76/769/EØF og Kommissionens direktiv 91/155/EØF, 93/67/EØF, 93/105/EF og 2000/21/EF (2), og

ud fra følgende betragtninger:

For at sikre at de oplysninger, som Kommissionen modtager fra Det Europæiske Kemikalieagentur, jf. artikel 22, stk. 1, i forordning (EU) nr. 649/2012, er af en passende standard, er det nødvendigt at fastlægge et format til brug ved indberetning af disse oplysninger.

For at sikre klarhed og ensartethed bør man fastsætte de nøjagtige indberetningsperioder for Det Europæiske Kemikalieagenturs indgivelse af oplysninger i henhold til artikel 22, stk. 1, i forordning (EU) nr. 649/2012 —

VEDTAGET DENNE AFGØRELSE:

Artikel 1

Formatet for Det Europæiske Kemikalieagenturs indberetning af de oplysninger, der kræves i henhold til artikel 22, stk. 1, i forordning (EU) nr. 649/2012, skal være et spørgeskema, som er fastlagt i bilaget til denne afgørelse.

Artikel 2

Den første indberetning, der skal indgives af Det Europæiske Kemikalieagentur i henhold til artikel 22, stk. 1, i forordning (EU) nr. 649/2012, omfatter kalenderårene 2014, 2015 og 2016.

Artikel 3

Denne afgørelse er rettet til Det Europæiske Kemikalieagentur.

(1) EUT L 201 af 27.7.2012, s. 60.

(2) EUT L 396 af 30.12.2006, s. 1.

BILAG

SPØRGESKEMA

Afsnit 1: Generelle oplysninger

1. Organisation:

2. Periode:

Afsnit 2: Oplysninger om agenturet

3. Personaleressourcer i agenturet (i fuldtidsækvivalenter), der arbejder med gennemførelsen af forordning (EU) nr. 649/2012:

4. Er agenturets personale også involveret i gennemførelsen af anden kemikalielovgivning, andre konventioner eller andre programmer på EU-niveau eller på internationalt niveau?

☐ Ja

☐ Nej

Hvis ja, angiv hvilken lovgivning, og beskriv de spørgsmål/emner, hvorom personale, der arbejder med forordning (EU) nr. 649/2012, samarbejder med personale, der arbejder med en anden lovgivning:

5. Er agenturets arbejdsbyrde i overensstemmelse med den forventede arbejdsbyrde?

☐ Ja

☐ Nej

Yderligere oplysninger:

Afsnit 3: Støtte til eksportører og importører

6. For hvilke af følgende aktiviteter har agenturet iværksat støtte- og kommunikationsaktiviteter, der har til formål at hjælpe eksportører og importører med at overholde bestemmelserne i forordning (EU) nr. 649/2012?

☐ Teknisk og videnskabelig vejledning

☐ Websider om forordning (EU) nr. 649/2012 og ePIC

☐ Interne beskeder i ePIC

☐ Oplysningskampagne

☐ Sociale medier

☐ Virksomhedsbesøg

☐ Støtte til enkelte virksomheder

☐ Workshops, webinarer og lignende kursusarrangementer

☐ IT-brugermanualer, faktablade og ofte stillede spørgsmål

☐ Andet

Yderligere oplysninger, der måtte være relevante:

7. Mener agenturet, at disse støtte- og kommunikationsaktiviteter har bidraget til, at reglerne i forordning (EU) nr. 649/2012 i større omfang overholdes af eksportørerne og importørerne?

☐ Ja

☐ Nej

Yderligere oplysninger:

8. Hvad drejer de hyppigste anmodninger om støtte fra eksportører og importører sig om?

☐ Kemikalier, der er omfattet af forordning (EU) nr. 649/2012, og andre spørgsmål i forbindelse med anvendelsesområdet

☐ Aktivering af reference-id-numre og relaterede spørgsmål (f.eks. eksportanmeldelse og udtrykkeligt samtykke/fravigelse)

☐ Artikel 10 i forordning (EU) nr. 649/2012 om indberetning

☐ Hvordan ePIC fungerer

☐ Andet

Yderligere oplysninger, herunder antallet af modtagne anmodninger og en angivelse af, hvordan spørgsmålene er fordelt på tværs af emnerne.

9. Anslået tidsforbrug i forbindelse med en sådan støtte (udtrykt som en procentdel af det samlede antal fuldtidsækvivalenter):

Afsnit 4: Koordinering mellem agenturet og Kommissionen/de udpegede nationale myndigheder

10. Er agenturet tilfreds med samarbejdet med Kommissionen?

☐ Ja

☐ Nej

Yderligere oplysninger:

11. Områder, hvor samarbejdet eventuelt kunne forbedres:

☐ Artikel 6, stk. 1, litra e), i forordning (EU) nr. 649/2012 vedrørende udarbejdelsen af beslutningsvejledninger og andre tekniske dokumenter med relation til implementering af konventionen

☐ Forberedelse af anmeldelser af definitive reguleringsindgreb til Rotterdam-konventionens sekretariat

☐ Teknisk forberedelse af møder (f.eks. møder mellem de udpegede nationale myndigheder, i Kemikalieundersøgelseskomitéen og i partskonferencen under Rotterdam-konventionen)

☐ Deltagelse i møder (f.eks. møder mellem de udpegede nationale myndigheder, i Kemikalieundersøgelseskomitéen og i partskonferencen under Rotterdam-konventionen)

☐ Artikel 6, stk. 1, litra f), i forordning (EU) nr. 649/2012 vedrørende tilvejebringelse af tekniske og videnskabelige oplysninger med henblik på at sikre effektiv gennemførelse af forordningen

☐ Tilvejebringelse af tekniske og videnskabelige oplysninger og ydelse af bistand vedrørende Kommissionens rolle som Unionens fælles udpegede myndighed

☐ Artikel 8, stk. 5, i forordning (EU) nr. 649/2012 vedrørende eksport i forbindelse med en nødsituation

☐ Artikel 14, stk. 6 og 7, i forordning (EU) nr. 649/2012 vedrørende beslutninger om, at eksporten kan finde sted uden udtrykkeligt samtykke

☐ Artikel 20 i forordning (EU) nr. 649/2012 vedrørende udveksling af oplysninger

☐ Artikel 21 i forordning (EU) nr. 649/2012 vedrørende teknisk bistand

☐ Artikel 23 i forordning (EU) nr. 649/2012 vedrørende ajourføring af bilagene

☐ Andet

Yderligere oplysninger:

12. Er agenturet tilfreds med samarbejdet med de udpegede nationale myndigheder?

☐ Ja

☐ Nej

Yderligere oplysninger:

13. Områder, hvor samarbejdet eventuelt kunne forbedres:

☐ Artikel 8, stk. 2, i forordning (EU) nr. 649/2012 vedrørende tidsfristerne for behandling af eksportanmeldelser

☐ Artikel 8, stk. 5, i forordning (EU) nr. 649/2012 vedrørende eksport i forbindelse med en nødsituation

☐ Artikel 8, stk. 7, i forordning (EU) nr. 649/2012 vedrørende yderligere oplysninger om de eksporterede kemikalier, der skal gives på anmodning

☐ Artikel 14, stk. 6, i forordning (EU) nr. 649/2012 vedrørende stoffer, der ikke må eksporteres, medmindre visse betingelser er opfyldt

☐ Artikel 14, stk. 6 og 7, i forordning (EU) nr. 649/2012 vedrørende beslutninger om, at eksporten kan finde sted uden udtrykkeligt samtykke

☐ Andet

Yderligere oplysninger:

Afsnit 5: Eksportanmeldelser fremsendt til parter i Rotterdam-konventionen og andre lande

14. Hvor mange eksportanmeldelser og relaterede opgaver er blevet behandlet af agenturet pr. år (dvs. det år, hvor eksporten fandt sted)?

År 1 År 2 År 3 Eksportanmeldelser behandlet Eksportanmeldelser fremsendt Bekræftelser af modtagelsen modtaget Eksportanmeldelser fremsendt for anden gang

15. Hvilke af de oplysninger, som kræves angivet i eksportanmeldelsesformularen, volder eksportørerne problemer?

☐ Angivelse af det stof, som skal eksporteres

☐ Angivelse af den blanding, som skal eksporteres

☐ Angivelse af den artikel, som skal eksporteres

☐ Oplysninger vedrørende eksporten

☐ Oplysninger om farer og/eller risici forbundet med kemikalie- og sikkerhedsforanstaltningerne

☐ Resumé af de fysisk-kemiske, toksikologiske og økotoksikologiske egenskaber

☐ Oplysninger om det definitive reguleringsindgreb, der er foretaget af eksportlandet

☐ Supplerende oplysninger fra den eksporterende part

☐ Tilgængeligheden af KN-koder eller CUS-koder

☐ Den tilsigtede anvendelse af kemikaliet i importlandet

☐ Resumé af og begrundelse for det definitive reguleringsindgreb og ikrafttrædelsesdatoen

☐ Andet

☐ Ikke relevant

Yderligere oplysninger:

16. Angiv antallet af eksportanmeldelser, der er returneret til eksportøren af de årsager, som er anført i tabellen nedenfor.

Årsag/Antal pr. år År 1 År 2 År 3 Anmodning om genindsendelse Afvist

Hvis det er relevant, oplyses de hyppigste begrundelser for anmodning om genindsendelse og afvisning af eksportanmeldelser:

Begrundelser for anmodning om genindsendelse af eksportanmeldelser:

Begrundelser for afvisning af eksportanmeldelser:

17. Har agenturet bemærket, at de udpegede nationale myndigheder har haft problemer med at overholde tidsfristen for fremsendelse af anmeldelser til agenturet?

☐ Ja

☐ Nej

Hvis ja, hvor mange anmeldelser blev modtaget for sent i løbet af indberetningsperioden, og hvilken procentdel af det samlede antal anmeldelser udgjorde dette:

År Antal forsinkede anmeldelser % af det samlede årlige antal anmeldelser År 1 År 2 År 3 I alt

Yderligere oplysninger:

18. Har agenturet haft problemer med at overholde tidsfristen for behandling og fremsendelse af anmeldelser til importlandet (uden for EU)?

☐ Ja

☐ Nej

Hvis ja, hvor mange anmeldelser blev behandlet for sent i løbet af indberetningsperioden, og hvilken procentdel af det samlede antal anmeldelser udgjorde dette:

År Antal forsinkede anmeldelser % af det samlede årlige antal anmeldelser År 1 År 2 År 3 I alt

Artikel 8, stk. 5, i forordning (EU) nr. 649/2012 vedrørende eksport af et kemikalie i forbindelse med en nødsituation

19. Har agenturet haft problemer i forbindelse med behandlingen af en eksportanmeldelse, der er indgivet under nødsituationsproceduren?

☐ Ja

☐ Nej

☐ Der er ikke modtaget en sådan eksportanmeldelse

Yderligere oplysninger:

Artikel 8, stk. 7, i forordning (EU) nr. 649/2012 vedrørende tilgængelige yderligere oplysninger om de eksporterede kemikalier

20. Blev agenturet anmodet om at give yderligere oplysninger om de eksporterede kemikalier til de importerende parter og andre lande?

☐ Ja

☐ Nej

Hvis ja, hvilken type oplysninger blev der anmodet om:

Afsnit 6: Eksportanmeldelser fra parter og andre lande

Artikel 9, stk. 1, i forordning (EU) nr. 649/2012 om eksportanmeldelser, som agenturet modtager fra myndighederne i tredjelande

21. Hvor mange eksportanmeldelser har agenturet modtaget fra tredjelande i indberetningsperioden?

Anmeldelser modtaget År 1 År 2 År 3 I alt

22. Hvor mange bekræftelser af at have modtaget eksportanmeldelser fra tredjelande har agenturet sendt i indberetningsperioden?

Bekræftelser sendt År 1 År 2 År 3 I alt

Afsnit 7: Oplysninger om eksport og import af kemikalier

Indberetning af udpegede nationale myndigheder til agenturet (artikel 10 i forordning (EU) nr. 649/2012)

23. Har agenturet oplevet, at de udpegede nationale myndigheders sammenfattede nationale rapporter om, hvor stor en mængde af kemikalierne (i form af rent stof og indeholdt i blandinger eller i artikler) vedkommende i løbet af det foregående år har eksporteret/importeret til de enkelte parter og andre lande, er modtaget for sent?

☐ Ja

☐ Nej

Yderligere oplysninger:

24. Har agenturet i forbindelse med indberetningen, jf. artikel 10 i forordning (EU) nr. 649/2012, oplevet andre problemer med de udpegede nationale myndigheder end dem, der er nævnt ovenfor?

☐ Ja

☐ Nej

Yderligere oplysninger:

Afsnit 8: Andre forpligtelser ved eksport af kemikalier end eksportanmeldelse

Stoffer, som ikke kan eksporteres, medmindre visse betingelser er opfyldt (artikel 14, stk. 6, i forordning (EU) nr. 649/2012)

25. Har agenturet haft problemer i forbindelse med sin deltagelse i proceduren for udtrykkeligt samtykke (f.eks. med hensyn til validering af metadata om udtrykkeligt samtykke, der er indsat af de udpegede nationale myndigheder)?

☐ Ja

☐ Nej

Yderligere oplysninger:

Udpegede nationale myndigheders beslutning (i samråd med Kommissionen, som bistås af agenturet) om, at eksport kan finde sted, 60 dage efter at der blev foretaget en anmodning om udtrykkeligt samtykke (artikel 14, stk. 7, i forordning (EU) nr. 649/2012)

26. Har agenturet haft problemer med at behandle eksportanmeldelser, der er omfattet af proceduren i artikel 14, stk. 7, i forordning (EU) nr. 649/2012, eller med at bistå Kommissionen ved gennemførelsen af denne bestemmelse?

☐ Ja

☐ Nej

Yderligere oplysninger:

Påmindelser om udtrykkeligt samtykke (artikel 14, stk. 6, i forordning (EU) nr. 649/2012)

27. Hvor mange påmindelser om udtrykkeligt samtykke har agenturet sendt i henhold til artikel 14, stk. 6, tredje afsnit, i forordning (EU) nr. 649/2012?

Første påmindelse Anden påmindelse År 1 År 2 År 3 I alt

Gyldigheden af udtrykkeligt samtykke (artikel 14, stk. 8, i forordning (EU) nr. 649/2012)

28. Har agenturet haft problemer med at håndtere tilfælde, hvor eksporten kunne fortsætte i henhold til andet afsnit, mens der afventedes svar på en ny anmodning om udtrykkeligt samtykke i henhold til artikel 14, stk. 8, første afsnit, litra a), i forordning (EU) nr. 649/2012?

☐ Ja

☐ Nej

Yderligere oplysninger:

Afsnit 9: Udveksling af oplysninger

Udveksling af oplysninger

29. Har agenturet modtaget nogen anmodninger, jf. artikel 20, stk. 1, i forordning (EU) nr. 649/2012, om at tilvejebringe oplysninger af videnskabelig, teknisk, økonomisk eller juridisk art om de kemikalier, der er omfattet af forordningen?

☐ Ja

☐ Nej

Hvis ja, giv yderligere oplysninger:

Indberetning om videregivne oplysninger

30. Har agenturet haft problemer med at indsamle oplysningerne fra Kommissionen og medlemsstaterne om de videregivne data?

☐ Ja

☐ Nej

Hvis ja, giv yderligere oplysninger:

31. Har agenturet haft problemer med at udarbejde rapporten i henhold til artikel 20, stk. 4, i forordning (EU) nr. 649/2012?

☐ Ja

☐ Nej

Hvis ja, giv yderligere oplysninger:

Afsnit 10: Teknisk bistand

Samarbejde

32. Har agenturet deltaget i samarbejde med udviklingslande, lande med overgangsøkonomi og ikke-statslige organisationer med det formål at forbedre korrekt håndtering af kemikalier og navnlig med det formål at gennemføre Rotterdam-konventionen?

☐ Ja

☐ Nej

Hvis ja, hvilken form for samarbejde:

☐ Teknisk information

☐ Teknisk ekspertbistand til identifikation af farlige pesticidformuleringer

☐ Teknisk ekspertbistand til udarbejdelse af anmeldelser til sekretariatet

☐ Andet

Hvis andet, angiv nærmere.

Angiv, hvilke lande der er omfattet af dette samarbejde:

Yderligere oplysninger:

Kapacitetsopbygning

33. Har agenturet deltaget i projekter/internationalt arbejde for kapacitetsopbygning inden for kemikaliehåndtering eller støttet ikke-statslige organisationer, der deltager i et sådant arbejde?

☐ Ja

☐ Nej

Hvis ja, beskriv dette arbejde:

Afsnit 11: Håndhævelse af forordning (EU) nr. 649/2012

Opgaver for forummet for informationsudveksling om håndhævelsesaktiviteter (»forummet«, artikel 18, stk. 2, i forordning (EU) nr. 649/2012)

34. Foregår der regelmæssig udveksling af oplysninger i forummet om koordinering af håndhævelse af forordning (EU) nr. 649/2012?

☐ Ja

☐ Nej

Hvis ja, angiv de emner, der drøftes.

Yderligere oplysninger:

35. Har forummet koordineret håndhævelse af forordning (EU) nr. 649/2012 i denne indberetningsperiode?

☐ Ja

☐ Nej

Hvis ja, beskriv dette arbejde:

36. Hvordan kan aktiviteterne i forummet forbedres, når det gælder håndhævelsen af forordning (EU) nr. 649/2012?

Inddragelse af agenturet i håndhævelsesforanstaltninger

37. Har agenturet været involveret i nogen håndhævelsesforanstaltninger, jf. forordning (EU) nr. 649/2012, bortset fra dem, der er blevet håndteret af forummet?

☐ Ja

☐ Nej

Hvis ja, beskriv dette arbejde:

Afsnit 12: IT-aspekter

Det elektroniske system for gennemførelse af forordning (EU) nr. 649/2012 (ePIC)

38. Hvor mange eksterne organisationer/brugere anvender ePIC for hver af følgende kategorier?

— Industrien:

— De udpegede nationale myndigheder:

— Kommissionen:

— Toldmyndighederne:

— De nationale håndhævende myndigheder:

39. Hvilke nye/forbedrede funktioner er inkluderet i ePIC sammenholdt med den foregående indberetningsperiode:

Yderligere oplysninger:

40. Hvor mange versioner af systemet blev leveret i indberetningsperioden:

41. Giv nærmere oplysninger om systemets tilgængelighed for eksterne brugere:

42. Overordnet sammenfatning af feedback om ePIC, som agenturet har modtaget fra følgende brugergrupper:

— Industrien:

— De udpegede nationale myndigheder:

— Kommissionen:

— De nationale håndhævende myndigheder:

— Toldmyndighederne:

43. Angiv eventuelle konstaterede behov for forbedring af IT-systemet:

Formidling af data

44. Hvilke data, der stammer fra gennemførelsen af forordning (EU) nr. 649/2012, offentliggøres på agenturets websted:

45. Hvilke nye data er blevet offentliggjort siden sidste indberetningsperiode:

46. Har agenturet modtaget nogen feedback om de data vedrørende gennemførelsen af forordning (EU) nr. 649/2012, som agenturet har offentliggjort på sit websted?

☐ Ja

☐ Nej

Hvis ja, giv en overordnet sammenfatning af denne feedback:

Afsnit 13: Yderligere bemærkninger

47. Angiv alle øvrige oplysninger eller kommentarer vedrørende anvendelsen af procedurerne i forordning (EU) nr. 649/2012, som De finder relevante i forbindelse med indberetning i henhold til artikel 22 i samme forordning.